लवासा
लवासा (Lavasa) भारत के महाराष्ट्र राज्य के पुणे ज़िले में पुणे और मुंबई के समीप स्थित एक नियोजित नगर है। इसे हिन्दुस्तान कंस्ट्रक्शन कंपनी (एचसीसी इंडिया, HCC India) द्वारा इटली के पोर्टोफीनो नगर की शैली में बनाया गया है, और इसकी कई सड़कों के नाम उस शहर की सड़कों पर रखे गए हैं। यह भारत की स्वतंत्रता के बाद निर्मित पहले हिल स्टेशन के रूप में विज्ञापित किया जाता है, जिसे वर्ष 2000 में महाराष्ट्र सरकार द्वारा पारित विवादास्पद "हिल स्टेशन नीति" के अनुसार विकसित किया जा रहा है। यह परियोजना 25,000 एकड़ (100 कि॰मी2) क्षेत्र में फैली हुई है।